по́стничествѣ просія́вшыя свѣ́тлѡ, преподо́бнѡ же пожи́вшыя, похва́лимъ пресла́внѡ бра́тіе, я́кѡ жи́тельствовавшыя до́брѣ и къ жи́зни вѣ́чной бл҃гоче́стнѡпресели́вшыяся въ ра́дости: ко упокое́нію же неги́блемому, и бл҃же́нному, та́мѡ добродѣ́телію и че́стностію пра́вѡ поте́кшыя, сѐ досто́йнѡ почти́мъ, я́кѡ да получи́мъ млс̑ть ѿ бг҃а и́хъ моле́ніемъ, и вѣ́чныя сла́вы и ра́дости: и изба́вимся та́мѡ неумоли́мыхъ муче́ній